Diari Oficial de la Generalitat Valenciana


Sumari del DOGV 4191, del 15-02-2002 (2002/367)

Informació pública del programa d'actuació integrada del SUZI-1 (industrial).
-----------------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/367


Organisme emissor
:   Ajuntament de l'Eliana

Tipus de document
:   Anunci

Informació pública del programa d'actuació integrada del SUZI-1 (industrial). [2002/Q367]
  
En compliment de la Resolució de l'Alcaldia número 1.888, de data 20 de desembre de 2001, relativa al programa d'actuació integrada del SUZI-1 (industrial), proposta formulada pel senyor Salvador Beneyto Galindo, com a administrador de la mercantil Partida de la Canal, SL, de programa d'actuació integrada del SUZI-1 (industrial), acompanyat d'alternativa tècnica, pla parcial i avantprojecte d'urbanització, a l'empara del que s'estableix en l'article 46.3 de la Llei 6/1994, de la Generalitat Valenciana, Reguladora de l'Activitat Urbanística, de 15 de novembre, és procedent sotmetre a informació pública, mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, l'alternativa de programa, pel termini de 20 dies (de dilluns a divendres), comptadors des de la publicació d'aquest anunci en el Diari Oficial de la Generalitat Valenciana.
  
Durant aquest termini, qualsevol persona podrà consultar la documentació esmentada i l'expedient administratiu al Negociat d'Urbanisme d'aquest ajuntament, carrer de la Puríssima, 12, 1r, i s'hi podran presentar tant al·legacions com alternatives tècniques que pretenguen competir amb l'exposada al públic.
  
Les proposicions juridicoeconòmiques es presentaran en plica tancada, al Registre General de l'ajuntament de 08.00 a 14.00 i de 16.00 a 19.00 hores, en el termini dels cinc dies hàbils següents al de la finalització del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament en la següent data hàbil a la conclusió del termini per a presentar-les.
  
Aquests terminis es prorrogaran per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta caució d'això en la quantia que es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Els propietaris que expressament declinen cooperar, perquè entenen que és inconvenient o imprudent el desenvolupament urbanístic dels seus terrenys, hi poden renunciar si demanen, mitjançant una sol·licitud presentada en document públic abans de l'acord aprovatori del programa, l'expropiació segons l'establit en l'article 29.9.c de la Llei Reguladora de l'Activitat Urbanística. Aquest acord aprovatori determinarà la incoació de l'expedient de determinació del preu just per a la finca corresponent.
  
Remeteu un avís, prèviament a la publicació, als afectats, tant cadastrals com als qui consten en l'expedient com a interessats directes.
  
Cosa que es fa pública als efectes de l'article 59.4 de la Llei de Règim Jurídic de les Administracions Públiques i del Procediment Administratiu Comú, pel que fa a notificacions a propietaris desconeguts o el domicili dels quals es desconega, o intentada la notificació no s'haja pogut practicar.